b'\n_START_ARTICLE_\nJoachim Myklebust\n_START_SECTION_\nLandsleder i Danmark og Norge\n_START_PARAGRAPH_\nI 1938 ble Myklebust Frelsesarmeens leder i Danmark. Da kommand\xc3\xb8r Theodor Westergaard d\xc3\xb8de i februar 1941, ble Myklebust utnevnt til hans etterf\xc3\xb8lger. Han ble dermed den f\xc3\xb8rste nordmann til \xc3\xa5 lede den norske grenen av \xc2\xabThe Salvation Army\xc2\xbb. _NEWLINE_Krigstiden ble en vanskelig man\xc3\xb8vrering i forhold til okkupasjonsmakten, men Myklebust berget den norske Frelsesarmeen gjennom vanskelighetene, slik at dens posisjon og eiendeler var intakte ved freden i 1945. Hvordan han personlig stilte seg til makthaverne under krigen, har v\xc3\xa6rt gjenstand for debatt fram til denne dag. Det er en kjent sak at flere i hans n\xc3\xa6rmeste familie var aktive i Nasjonal Samling._NEWLINE_Allerede f\xc3\xb8r tyskerne kapitulerte 8. mai 1945 hadde Myklebust f\xc3\xa5tt ordre fra Det internasjonale hovedkvarteret, via Sverige, om \xc3\xa5 fratre som leder i Norge. Hans nestkommanderende, Tobias \xc3\x98grim ble konstituert som ny leder, og ble senere satt inn i stillingen p\xc3\xa5 mer permanent basis. _NEWLINE_Myklebust ligger begravet p\xc3\xa5 Frelsesarmeens gravfelt p\xc3\xa5 Vestre Gravlund i Oslo.'